**ÁLTALÁNOS INDOKOLÁS:**

Magyarország Kormánya a 40/2020. (III. 11.) Kormányrendelettel az egész országra kiterjedő veszélyhelyzetet hirdetett az élet- és vagyonbiztonságot veszélyeztető tömeges humánjárvány következményeinek elhárítása, a magyar állampolgárok egészségének és életének megóvása érdekében.

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény (továbbiakban: Tv.) 46. § (4) bekezdése értelmében a képviselő-testület feladat- és hatáskörét a polgármester gyakorolja.

A jogszabályi előírások alapján az önkormányzat Szervezeti és Működési Szabályzatának (továbbiakban: SzMSz) tartalmaznia kell az ellátott alaptevékenységeket kormányzati funkciós kód szerint. A kormányzati funkciós kódok a 15/2019. (XII. 7.) PM rendelettel (továbbiakban: Rendelet) módosultak. A Rendelet 9. §-a kimondja, hogy a hatálybalépésekor már létező költségvetési szervek alapító okiratát, a költségvetési szervnek nem minősülő törzskönyvi jogi személyek létesítő okiratát a hatálybalépését követő 90 napon belül a Rendelet szabályainak megfelelően módosítani kell.

Az SzMSz módosítását követően a változást a törzskönyvi nyilvántartásban át kell vezettetni.

**RÉSZLETES INDOKOLÁS:**

1. §. Az SzMSz 1. mellékletének módosító rendelkezését tartalmazza.
2. §: Hatályba léptető rendelkezést tartalmaz.